Megan Tapper

Megan Tapper (o.s. Simmonds, s. 18. maaliskuuta 1994) on jamaikalainen pika-aitajuoksija. Hän saavutti 100 metrin aitajuoksussa pronssia vuodelle 2021 siirretyissä Tokion olympialaisissa ajalla 12,55 sekä Pan-Amerikan kisoissa 2019 tuloksella 13,01. Kansainyhteisön kisoissa hän sijoittui neljänneksi 2022 ja seitsemänneksi 2018. Hän selviytyi Dohan MM-kilpailuissa 2019 loppukilpailuun, jossa hän keskeytti. Hän karsiutui välierissä olympialaisissa 2016 sekä MM-kilpailuissa 2017 ja 2022. Pohjois- ja Keski-Amerikan sekä Karibian -mestaruuskilpailuissa hän saavutti 100 metrin aitajuoksussa hopeaa ja 4 × 100 metrin viestissä pronssia 2022.

Tapper alitti 100 metrin aitajuoksussa 13 sekunnin rajan ensimmäisen kerran vuonna 2015 ajalla 12,91. Seuraavana vuonna hän juoksi ajan 12,79 ja vuonna 2017 ajan 12,63. Yhden heikomman vuoden jälkeen hän sivusi ennätystään heinäkuussa 2019 Lontoossa ja paransi ennätyksekseen 12,61 lokakuussa 2019 Dohan MM-kilpailujen välierissä. Hän paransi ennätyksen Tokion olympialaisten alkuerissä lukemiin 12,53. Nykyisen ennätyksensä 12,51 hän juoksi Brysselissä syyskuussa 2022.

Lähteet 

Jamaikalaiset pika-aitajuoksijat
Jamaikalaiset olympiamitalistit
Vuonna 1994 syntyneet
Elävät henkilöt